Z Á P I S N I C A

z 19. zasadnutia Obecného zastupiteľstva obce Sap, ktoré sa konalo dňa 31.08.2021 v kultúrnom dome v Sape 

Prítomní:		Ing. František Miklós, starosta obce
			Imrich Berecki, poslanec
			PhDr. Edita Vidaová, poslankyňa
			Alexander Csicsay, poslanec
			Mgr. Kinga Soósová, poslankyňa 

Bc. Ildikó Bugárová, hlavná kontrolórka

Ostatní prítomní, podľa prezenčnej listiny pripojenej k tejto zápisnici.

Zasadnutie obecného zastupiteľstva obce Sap sa začínalo o 17:05 hodine v kultúrnom dome obce Sap. Rokovanie zahájil a viedol starosta obce, ktorý privítal prítomných a konštatoval, že z pozvaných 5 poslancov obecného zastupiteľstva sú prítomní štyria  poslanci, obecné zastupiteľstvo je spôsobilé rokovať a uznášať sa. Poslankyňa Mgr. Mária Sárközyová vopred ospravedlnila svoju neúčasť na dnešnom rokovaní.  

Starosta poveril Sylviu Barciovú vedením zápisnice a za overovateľov zápisnice starosta navrhol poslancov Mgr. Kingu Soósovú a Imricha Bereckiho.
 
Obecné zastupiteľstvo jednohlasne schválilo za overovateľov zápisnice poslankyňu Mgr. Kingu Soósovú a poslanca Imricha Bereckiho.
 
Starosta následne  uviedol, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

0. Otvorenie zasadnutia, oboznámenie prítomných s programom.
0. Určenie zapisovateľa a overovateľov zápisnice.
0. Kontrola uznesení.
0. Návrh na predaj obecného pozemku parc. č. 296/8, 296/11 a 296/12 v k. ú. Sap – schválenie zámeru.
0. Zrušenie uznesenia č. 153/2021/17-05. Návrh: Dohoda o zrušení a vyporiadaní podielového spoluvlastníctva k nehnuteľnostiam (parc. č. 141/3 a 142) – schválenie zámeru.
0. Návrh: Rozpočtové opatrenie č. 2 na úpravu rozpočtu obce Sap na rok 2021.
0. Návrh na schválenie PHSR 2021 – 2027, Program hospodárskeho a sociálneho rozvoja na roky 2021 – 2027.
0. Plán kontrolnej činnosti hlavného kontrolóra obce na 2. polrok 2021.
0. Referát starostu obce o ukončených, schválených a prebiehajúcich projektoch a investíciách.
0. Ostatné úlohy, návrhy a podnety, správa o preventívnych opatreniach spojených s pandémiou COVID-19. Diskusia.
0. Záver.
Predložený návrh programu rokovania bol jednohlasne schválený.

Starosta predložil návrh na zmenu programu rokovania, podľa ktorého 4. bod sa mení tak, že žiadateľom má byť jedine Péter Csicsai a nie spolu s Kristínou Szabóovou, ako to bolo uvedené v písomnej žiadosti zo dňa 25.08.2021.  
Predložený návrh na zmenu  programu rokovania bol jednohlasne schválený.

Ďalšie návrhy na zmenu programu neodzneli. 

Ad 3/ Kontrola uznesení 

Starosta uviedol, že na 17. zasadnutí OZ, ktoré sa konalo dňa 29.06.2021, poslanci brali na vedomie správu starostu o plnení predchádzajúci uznesení, následne odmietli žiadosť o odkúpenie parcely č. E 345/1 v katastrálnom území obce Sap, vo výmere 592 m2 v prospech žiadateľa (Dr. Imre Bartal). Poslanci ďalej schválili Dohodu o zrušení a vyporiadaní podielového spoluvlastníctva k nehnuteľnostiam: parc. č. 141/3 a 142, ďalej brali na vedomie správu o plnení úloh KPSS obce Sap za rok 2020 a schválili Komunitný plán sociálnych služieb obce Sap, 2021-2026. Tiež došlo k schváleniu VZN č. 01/2021 o nakladaní s komunálnymi odpadmi a s drobnými stavebnými odpadmi na území obce Sap. Poslanci schválili Záverečný účet obce Sap za rok 2020 a vyslovili súhlas s celoročným hospodárením „bez výhrad“, následne brali na vedomie zisk rozpočtového hospodárenia v roku 2020 vo výške 653,86 EUR a schválili tvorbu rezervného fondu vo výške zisku rozpočtového hospodárenia vo výške 653,86 EUR. OZ ďalej schválilo Individuálnu výročnú správu Obce Sap za rok 2020 a Individuálnu výročnú správu pre Obecný podnik Sap, s.r.o. za rok 2020. Na zasadnutí bol schválený zápis zmeny zapísaných údajov o spoločnosti s ručením obmedzeným do obchodného registra ohľadne spoločnosti Obecný podnik Sap, s.r.o., a to zápis údaja: „registrovaný sociálny podnik“ a tiež vyhlásené voľby hlavného kontrolóra obce Sap. Poslanci schválili odloženie podujatia „VI. Rybárske dni“ a brali na vedomie správu starostu o ČOV a tiež brali na vedomie referát starostu obce o ukončených, schválených a prebiehajúcich projektoch a investíciách. Prijaté uznesenia boli splnené.
Starosta predložil návrh uznesenia, aby OZ  bralo na vedomie kontrolu plnenia uznesení OZ.         
Uznesenie bolo jednohlasne schválené.

Ad 4/ Žiadosť Návrh na predaj obecného pozemku parc. č. 296/8, 296/11 a 296/12 v k. ú. Sap – schválenie zámeru.

Starosta uviedol, že poslanci obdržali písomnú žiadosť žiadateľov zo dňa 25.08.2021, pričom  v súlade so schválenou zmenou programu rokovania žiadateľom je už iba Péter Csicsai, nar. 01.05.1992, trvale bytom Sap 137. Jeho žiadosť sa týka parc. CKN č. 296/8, 296/12 a 296/11 v kat. úz. Sap. Prevod by sa mohol realizovať podľa ustanovenia § 9a ods. 8 písm. e/ zákona č. 138/1991 Zb. v platnom znení, z dôvodu hodného osobitného zreteľa. Dôvod hodný osobitného zreteľa spočíva v tom, že predmet prevodu je priľahlý k nehnuteľnosti na ktorej žiadateľ hodlá postaviť si rodinný dom a trvalo sa usadiť v obci so svojou rodinou, pričom predmet prevodu bude slúžiť aj ako prístupová cesta k tejto nehnuteľnosti.  Navrhuje kúpnu cenu vo výške 6 EUR/m2 ako tomu bolo v tomto roku pri podobných prípadoch. 
Otázky neodzneli. Starosta predložil návrh uznesenia v tomto znení: Obecné zastupiteľstvo obce Sap schvaľuje zámer prevodu majetku obce: parc. CKN č. 296/8 (zastavaná plocha a nádvorie) vo výmere 201 m2 a parc. CKN č. 296/12 (zastavaná plocha a nádvorie) vo výmere 228 m2, ktoré parcely boli vytvorené geometrickým plánom č. 46610910 – 121/2021, vyhotoveným GEOPLAN DS s.r.o. so sídlom Malé Dvorníky, Ulica kráľa Štefana 342/7, dňa 10.05.2021, úradne overeného dňa 08.06.2021 pod č. G1-1302/2021 z nehnuteľnosti ved. Okresným úradom Dunajská Streda, katastrálny odbor na LV č. 348 pre kat. úz. Sap, ako parc. CKN č. 296/8 (zastavaná plocha a nádvorie) vo výmere 429 m2, ktorá tvorí  výlučné vlastníctvo obce, a tiež zámer prevodu majetku obce: parc. CKN č. 296/11 (ostatná plocha) vo výmere 127 m2, ktorá parcela bola vytvorená geometrickým plánom č. 46610910 – 121/2021, vyhotoveným GEOPLAN DS s.r.o. so sídlom Malé Dvorníky, Ulica kráľa Štefana 342/7, dňa 10.05.2021, úradne overeného dňa 08.06.2021 pod č. G1-1302/2021 z nehnuteľnosti ved. Okresným úradom Dunajská Streda, katastrálny odbor na LV č. 348 pre kat. úz. Sap, ako parc. CKN. č. 296/1 (ostatná plocha) vo výmere 13 515 m2, ktorá tvorí  výlučné vlastníctvo obce, formou kúpnej zmluvy, za kúpnu cenu vo výške 6 EUR/m2, podľa ustanovenia § 9a ods. 8 písm. e/ zákona č. 138/1991 Zb. v platnom znení, z dôvodu hodného osobitného zreteľa, v prospech žiadateľa (kupujúceho): Péter Csicsai, nar. 01.05.1992, trvale bytom Sap 137 (do jeho výlučného vlastníctva). Dôvod hodný osobitného zreteľa spočíva v tom, že predmet prevodu je priľahlý k nehnuteľnosti na ktorej žiadateľ hodlá postaviť si rodinný dom a trvalo sa usadiť v obci so svojou rodinou, pričom predmet prevodu bude slúžiť aj ako prístupová cesta k tejto nehnuteľnosti.  
Uznesenie bolo jednohlasne schválené.

Ad 5/ Zrušenie uznesenia č. 153/2021/17-05. Návrh: Dohoda o zrušení a vyporiadaní podielového spoluvlastníctva k nehnuteľnostiam (parc. č. 141/3 a 142) – schválenie zámeru.

Starosta uviedol, že poslanci obdržali Rozhodnutie OÚ DS katastrálny odbor zo dňa 09.08.2021, ktorým došlo k prerušeniu konania ved. pod č. k. V 6009/21. V zmysle uvedeného treba novým uznesením schváliť zámer prevodu, avšak najprv treba zrušiť pôvodné Uznesenie č. 153/2021/17-05 zo dňa 29.06.2021.
Otázky neodzneli, preto starosta predložil návrh uznesenia, podľa ktorého Obecné zastupiteľstvo obce Sap zruší svoje Uznesenie č. 153/2021/17-05 zo dňa 29.06.2021.
Uznesenie bolo jednohlasne schválené.

Následne starosta predniesol návrh uznesenia v nasledovnom znení: Obecné zastupiteľstvo obce Sap schvaľuje zámer prevodu majetku obce formou Dohody o zrušení a vyporiadaní podielového spoluvlastníctva medzi Obcou Sap (účastník v 1. rade) a  Štefanom Bartalosom (účastník v 2. rade), nar. 29.08.1951, trvale bytom Sap č. 188, 930 06 Sap, ohľadne nasledovných spoločných nehnuteľností: vedených Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271 ako pozemky - parc. č. 141/3 (ostatná plocha) vo výmere 238 m2 a parc. č.  142 (ostatná plocha) vo výmere 896 m2, evidovaných ako parcely registra „C“ na katastrálnej mape s tým, že veľkosť spoluvlastníckeho podielu účastníka v 1. rade činí 5/6 -ín  v pomere k celku a spoluvlastnícky podiel účastníka v 2. rade činí 1/6 -inu  v pomere k celku, pričom na základe geometrického plánu č. 33464073-41/2021, vyhotoveného Ing. Annou Tóthovou zo dňa 22.04.2021, úradne overeného dňa 27.04.2021 pod č.  G1-932/2021 (ďalej len ako „geometrický plán“), boli z parc. č. 141/3 (ostatná plocha) vytvorené dva novoutvorené pozemky: parc. CKN č. 141/3 (ostatná plocha) vo výmere 221 m2 a parc. CKN č. 141/4 (ostatná plocha) vo výmere 17 m2, a to  podľa ustanovenia § 9a ods. 8 písm. e/ zákona č. 138/1991 Zb. v platnom znení, z dôvodu hodného osobitného zreteľa. Dôvod hodný osobitného zreteľa spočíva v tom, že v dôsledku predmetnej dohody dôjde k zrušeniu podielového spoluvlastníctva k spoločným nehnuteľnostiam,  každý z účastníkov sa stane výlučným vlastníkom určeného pozemku, pričom obec Sap následne mieni vytvoriť na ňom stavebné pozemky a tým podporiť výstavbu rodinných domov. Podľa vyššie uvedenej dohody:
 
a) Výlučným vlastníkom nehnuteľnosti vedenej Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271  ako pozemok - parc. CKN č. 142 (ostatná plocha) vo výmere 896 m2 sa stáva účastník v 1. rade, menovite Obec Sap, v celosti, t. j. veľkosť jej spoluvlastníckeho podielu bude činiť 1/1 v pomere k celku.
b) Výlučným vlastníkom pozemku - parc. CKN č.141/4 (ostatná plocha) vo výmere 17 m2, ktorá bola vytvorená geometrickým plánom z parc. č. 141/3 (ostatná plocha) vo výmere 238 m2, vedenej Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271, sa stáva účastník v 1. rade, menovite Obec Sap, v celosti, t. j. veľkosť jej spoluvlastníckeho podielu bude činiť 1/1 v pomere k celku.
c) Výlučným vlastníkom pozemku - parc. CKN č. 141/3 (ostatná plocha) vo výmere 221 m2, ktorá bola vytvorená geometrickým plánom z parc. č. 141/3 (ostatná plocha) vo výmere 238 m2, vedenej Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271, sa stáva účastník v 2. rade, menovite Štefan Bartalos, v celosti, t. j. veľkosť jeho spoluvlastníckeho podielu bude činiť 1/1 v pomere k celku.
d) Účastník v 2. rade titulom vyrovnania spoluvlastníckeho podielu účastníka v 1. rade sa zaväzuje vyplatiť mu finančný obnos vo výške 320 EUR.
Uznesenie bolo jednohlasne schválené.


Ad 6/ Návrh: Rozpočtové opatrenie č. 2 na úpravu rozpočtu obce Sap na rok 2021.

Starosta uviedol, že 31.08. je posledný termín, dokedy možno pristúpiť k zmene rozpočtu, pričom predkladaný návrh zdôvodnil nasledovnými údajmi:

Bežné príjmy rozpočtu
- položka Granty a Transfery - zvyšuje rozpočet o 18 100,00 EUR

a.) Kultminor 2 500 EUR
b.) Obnova dediny 5 000 EUR
c.) Program obnovy prírody 5 000,00 EUR
d.) DHZ dotácia 3 000,00 EUR
e.) VÚC projekty 2 600,00 EUR

- položka Zber, preprava a znešk. kom. odpadu – zvyšuje rozpočet o 600,00 EUR
Bežné príjmy rozpočtu sa celkovo zvyšujú o 18 700,00 EUR.

Kapitálové príjmy rozpočtu

- príjmy z predaja pozemkov – rozpočet zvyšuje o 40 000,00 EUR 
- výstavba detského ihriska – rozpočet zvyšuje o 50 000,00 EUR
Kapitálové príjmy rozpočtu sa zvyšujú o 90 000,00 EUR.

Bežné výdavky rozpočtu
- Stavebníctvo – služby – zvyšuje rozpočet o 530,00 EUR
- Všeobecné služby – postrek komárov – zvyšuje rozpočet o 2 000,00 EUR 
- Špeciálne služby – služby audítora – zvyšuje rozpočet o 250,00 EUR 
- Kultúra – kultúrne aktivity – zvyšuje rozpočet o 6 600,00 EUR
- Kultúra – rybársky deň – znižuje rozpočet o 2 500,00 EUR
- Vybavenie knižnice – z Fondu na podporu umenia – zvyšuje rozpočet o 30,00 EUR
- Položka Údržba knižnice – zvyšuje rozpočet o 2 100,00 EUR

Bežné výdavky rozpočtu sa celkovo zvyšujú o 9 010,00 EUR.

Kapitálové výdavky rozpočtu
- Položka Výstavba detského ihriska - zvyšuje rozpočet o 56 000,00 EUR
- Položka Rekonštrukcia chodníkov – zvyšuje rozpočet o 3 000,00 EUR
- Položka Rekonštrukcia odvod. Kanálov – zvyšuje rozpočet o 500,00 EUR
- Položka Program obnovy prírody – zvyšuje rozpočet o 5 600,00 EUR

- Položka Program obnovy dediny  – zvyšuje rozpočet o 5 600,00 EUR
- Položka Nákup Pozemkov – zvyšuje rozpočet o 15 000,00 EUR

Kapitálové výdavky rozpočtu sa zvyšujú o 85 700,00 EUR.

Celkový rozpočet obce Sap na rok 2021 po úpravách v príjmovej a výdavkovej časti zostáva
prebytkový.
Otázku mala poslankyňa PhDr. Edita Vidaová, ktorá sa pýtala starostu aký bude osud detského ihriska. Starosta uviedol, že máme návrh zmluvy, pričom v priebehu novembra t. r. treba oznámiť ministerstvu, dátum začatia prác. Zatiaľ nemáme stavebné povolenie. Ďalšie otázky neodzneli. Starosta predložil návrh na uznesenie v nasledovnom znení: Obecné zastupiteľstvo v Sape 
a) schvaľuje Rozpočtové opatrenie č. 2 úpravy rozpočtu Obce Sap na rok 2021:

Schválený		Návrh na	Rozpočet na	Poznámky
rozpočet na		úpravu		rok 2021 po
rok 2021		rozpočtu	úprave
							2021

Bežné príjmy 			188 018 EUR		18 700 EUR	214 118 EUR	
Kapitálové príjmy 		14 250 EUR		90 000 EUR	107 802 EUR	
Príjmové finančné operácie 	25 400 EUR		0 EUR		25 400 EUR	
Príjmy celkom: 		227 668 EUR	 	108 700 EUR	347 320 EUR	

Bežné výdavky 		187 150 EUR	 	9 010 EUR	204 760 EUR	
Kapitálové výdavky 		14 998 EUR	 	85 700 EUR	102 000 EUR	
Výdavkové finančné operácie 	24 668 EUR		0 EUR		24 668 EUR	
Výdavky celkom: 		226 806 EUR		94 710 EUR	331 428 EUR	
Rozdiel medzi
P a V: 				862 EUR				15 892 EUR	

b) ukladá Obecnému úradu v Sape zabezpečiť úpravu rozpočtu obce na rok 2021 podľa jednotlivých položiek.
Uznesenie bolo jednohlasne schválené.



Ad 7/ Návrh na schválenie PHSR 2021 – 2027, Program hospodárskeho a sociálneho rozvoja na roky 2021 – 2027.

Starosta uviedol, že poslanci obdržali predmetný program, ktorý má mohutné rozmery a týka sa rôznych sfér života obce, napr. hospodárenie, investičné zámery, sociálna politika, kultúra, starostlivosť o starších a pod.. Tento dokument je žiadaný pri predkladaní euro projektov (EÚ). 
Otázky neodzneli. Starosta  predložil návrh uznesenia, podľa ktorého obecné zastupiteľstvo obce Sap schvaľuje Program hospodárskeho a sociálneho rozvoja na roky 2021 – 2027.
Uznesenie bolo jednohlasne schválené.


Ad 8/ Plán kontrolnej činnosti hlavného kontrolóra obce na 2. polrok 2021.

Starosta udelil slovo hlavnej kontrolórke, ktorá uviedla,  že v 2. polroku r. 2021 navrhuje nasledovné pravidelné kontroly:
1. Kontrola čerpania finančných prostriedkov poskytnutých z EU fondov a zo štátneho rozpočtu na uskutočnenie výstavby budovy hasičskej zbrojnice obce a rekonštrukcie kuchyne Domu kultúry.
2. Následná kontrola dodržiavania postupu samosprávy pri povinnom zverejňovaní dokumentov v zmysle zákona č. 546/2010 Z.z..
3. Kontrola činnosti Obecného podniku Sap, s.r.o. vykonávaného v roku 2020 a v I. polroku 2021.
4. Kontrola činnosti vnútornej správy obce - kontrola vybraných účtovných a pokladničných dokladov ako aj finančných operácií Obce Sap za obdobie - I.Q. – II.Q 2021.
5. Kontrola dodržiavania a uplatňovania zásad finančnej kontroly v zmysle zákona č. 357/2015 Z.z. o finančnej kontrole a audite a o zmene a doplnení niektorých zákonov.

Ďalšia kontrolná činnosť sa vykonáva na požiadanie Obecného zastupiteľstva Obce Sap a tiež sú kontroly vykonávané operatívne na základe podnetov a poznatkov, o ktorých sa hlavná kontrolórka dozvedela pri výkone svojej činnosti.

Ďalšou jej činnosťou je:
1. Príprava a vypracovanie odborného stanoviska hlavného kontrolóra k návrhu rozpočtu obce na rok 2022 a spracovanie stanoviska k návrhu viacročného rozpočtu na roky 2023-2024.
2. Sledovanie a vybavovanie podnetov prijatých v súlade so zákonom č. 54/2019 Z.z. o ochrane oznamovateľov protispoločenskej činnosti a o zmene a doplnení niektorých zákonov.

V rámci ostatnej činnosti sa zúčastňuje na rokovaniach orgánov obce.
Otázky neodzneli. Starosta  predložil návrh uznesenia, podľa ktorého obecné zastupiteľstvo obce Sap v súlade s § 11 ods. 4 a 18f ods. 1 písm. b) zákona č. 369/1990 Zb. o obecnom zriadení v znení neskorších predpisov
a) schvaľuje plán kontrolnej činnosti hlavnej kontrolórky Obce Sap na II. polrok 2021,
b) poveruje hlavnú kontrolórku výkonom kontroly podľa plánu kontrolnej činnosti.
Uznesenie bolo jednohlasne schválené.




















Ad 9/ Referát starostu obce o ukončených, schválených a prebiehajúcich projektoch a investíciách

V rámci tohto programového bodu starosta predniesol nasledovné:


 

Otázky neodzneli. Starosta predložil návrh uznesenia, podľa ktorého, obecné zastupiteľstvo berie na vedomie referát starostu obce o ukončených, schválených a prebiehajúcich projektoch a investíciách.
Uznesenie bolo jednohlasne schválené.
	
Ad 10/ Ostatné úlohy, návrhy a podnety, správa o preventívnych opatrení spojených s pandémiou COVID-19

Starosta udelil slovo PhDr. Vidaovej, ktorá sa opýtala, či by nemohli byť ďalšie užitočné a aktuálne informácie zverejnené na facebook stránke obce, napr., že lekár kedy neordinuje, alebo termín slávnostného zahájenia školského roka atď.. 
Poslanec Berecki uviedol, že je potrebné doladiť zvonenie zvončeka v cintoríne.
Starosta uviedol, že dňa 19.09.2021 sa koná kultúrna večierka v miestnom kultúrnom dome.

Ad 11/ Záver

Ďalšie otázky a pripomienky neboli, starosta konštatoval, že všetky programové body dnešného rokovania boli vyčerpané. Poďakoval prítomným za ich účasť a vyhlásil zasadnutie OZ o 17:55 hod. za ukončené.  
						
Starosta obce:	 		Ing. František Miklós  		................................................



Overovatelia zápisnice:	Mgr. Kinga Soósová		….............................................
				
Imrich Berecki			….............................................



Zapisovateľka:			Sylvia Barciová 		….........................................

Prílohy:	Pozvánka na zasadnutie OZ 
		Prezenčná listina
Žiadosť o predaj obecného pozemku parc. č. 296/8, 296/11 a 296/12 v k. ú. Sap.
Rozhodnutie OÚ DS katastrálny odbor zo dňa 09.08.2021.
Dohoda o zrušení a vyporiadaní podielového spoluvlastníctva k nehnuteľnostiam (parc. č. 141/3 a 142).
Návrh: Rozpočtové opatrenie č. 2 na úpravu rozpočtu obce Sap na rok 2021 s dôvodovou správou.
Program hospodárskeho a sociálneho rozvoja na roky 2021 – 2027 (návrh).
Plán kontrolnej činnosti hlavného kontrolóra obce na 2. polrok 2021.

























UZNESENIA 


Uznesenie č. 172/2021/19-01

Obecné zastupiteľstvo obce Sap schvaľuje za overovateľov zápisnice poslankyňu Mgr. Kingu Soósovú a poslanca Imricha Bereckiho.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


Uznesenie č. 173/2021/19-02 

Obecné zastupiteľstvo obce Sap schvaľuje program zasadnutia obecného zastupiteľstva  zhodne s písomnou pozvánkou.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


Uznesenie č. 174/2021/19-03

Obecné zastupiteľstvo obce Sap schvaľuje zmenu programu zasadnutia obecného zastupiteľstva,  podľa ktorého 4. bod sa mení tak, že žiadateľom má byť jedine Péter Csicsai a nie spolu s Kristínou Szabóovou, ako to bolo uvedené v písomnej žiadosti zo dňa 25.08.2021.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................




Uznesenie č. 175/2021/19-04 

Obecné zastupiteľstvo obce Sap berie na vedomie kontrolu plnenia uznesení OZ.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................

Uznesenie č. 176/2021/19-05 

Obecné zastupiteľstvo obce Sap schvaľuje zámer prevodu majetku obce: parc. CKN č. 296/8 (zastavaná plocha a nádvorie) vo výmere 201 m2 a parc. CKN č. 296/12 (zastavaná plocha a nádvorie) vo výmere 228 m2, ktoré parcely boli vytvorené geometrickým plánom č. 46610910 – 121/2021, vyhotoveným GEOPLAN DS s.r.o. so sídlom Malé Dvorníky, Ulica kráľa Štefana 342/7, dňa 10.05.2021, úradne overeného dňa 08.06.2021 pod č. G1-1302/2021 z nehnuteľnosti ved. Okresným úradom Dunajská Streda, katastrálny odbor na LV č. 348 pre kat. úz. Sap, ako parc. CKN č. 296/8 (zastavaná plocha a nádvorie) vo výmere 429 m2, ktorá tvorí  výlučné vlastníctvo obce, a tiež zámer prevodu majetku obce: parc. CKN č. 296/11 (ostatná plocha) vo výmere 127 m2, ktorá parcela bola vytvorená geometrickým plánom č. 46610910 – 121/2021, vyhotoveným GEOPLAN DS s.r.o. so sídlom Malé Dvorníky, Ulica kráľa Štefana 342/7, dňa 10.05.2021, úradne overeného dňa 08.06.2021 pod č. G1-1302/2021 z nehnuteľnosti ved. Okresným úradom Dunajská Streda, katastrálny odbor na LV č. 348 pre kat. úz. Sap, ako parc. CKN. č. 296/1 (ostatná plocha) vo výmere 13 515 m2, ktorá tvorí  výlučné vlastníctvo obce, formou kúpnej zmluvy, za kúpnu cenu vo výške 6 EUR/m2, podľa ustanovenia § 9a ods. 8 písm. e/ zákona č. 138/1991 Zb. v platnom znení, z dôvodu hodného osobitného zreteľa, v prospech žiadateľa (kupujúceho): Péter Csicsai, nar. 01.05.1992, trvale bytom Sap 137 (do jeho výlučného vlastníctva). Dôvod hodný osobitného zreteľa spočíva v tom, že predmet prevodu je priľahlý k nehnuteľnosti na ktorej žiadateľ hodlá postaviť si rodinný dom a trvalo sa usadiť v obci so svojou rodinou, pričom predmet prevodu bude slúžiť aj ako prístupová cesta k tejto nehnuteľnosti.  

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................

Uznesenie č. 177/2021/19-06

Obecné zastupiteľstvo obce Sap zruší svoje Uznesenie č. 153/2021/17-05 zo dňa 29.06.2021.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


Uznesenie č. 178/2021/19-07 

Obecné zastupiteľstvo obce Sap schvaľuje zámer prevodu majetku obce formou Dohody o zrušení a vyporiadaní podielového spoluvlastníctva medzi Obcou Sap (účastník v 1. rade) a  Štefanom Bartalosom (účastník v 2. rade), nar. 29.08.1951, trvale bytom Sap č. 188, 930 06 Sap, ohľadne nasledovných spoločných nehnuteľností: vedených Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271 ako pozemky - parc. č. 141/3 (ostatná plocha) vo výmere 238 m2 a parc. č.  142 (ostatná plocha) vo výmere 896 m2, evidovaných ako parcely registra „C“ na katastrálnej mape s tým, že veľkosť spoluvlastníckeho podielu účastníka v 1. rade činí 5/6 -ín  v pomere k celku a spoluvlastnícky podiel účastníka v 2. rade činí 1/6 -inu  v pomere k celku, pričom na základe geometrického plánu č. 33464073-41/2021, vyhotoveného Ing. Annou Tóthovou zo dňa 22.04.2021, úradne overeného dňa 27.04.2021 pod č.  G1-932/2021 (ďalej len ako „geometrický plán“), boli z parc. č. 141/3 (ostatná plocha) vytvorené dve novoutvorené pozemky: parc. CKN č. 141/3 (ostatná plocha) vo výmere 221 m2 a parc. CKN č. 141/4 (ostatná plocha) vo výmere 17 m2, a to  podľa ustanovenia § 9a ods. 8 písm. e/ zákona č. 138/1991 Zb. v platnom znení, z dôvodu hodného osobitného zreteľa. Dôvod hodný osobitného zreteľa spočíva v tom, že v dôsledku predmetnej dohody dôjde k zrušeniu podielového spoluvlastníctva k spoločným nehnuteľnostiam,  každý z účastníkov sa stane výlučným vlastníkom určeného pozemku, pričom obec Sap následne mieni vytvoriť na ňom stavebné pozemky a tým podporiť výstavbu rodinných domov. Podľa vyššie uvedenej dohody:
 
a) Výlučným vlastníkom nehnuteľnosti vedenej Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271  ako pozemok - parc. CKN č. 142 (ostatná plocha) vo výmere 896 m2 sa stáva účastník v 1. rade, menovite Obec Sap, v celosti, t. j. veľkosť jej spoluvlastníckeho podielu bude činiť 1/1 v pomere k celku.
b) Výlučným vlastníkom pozemku - parc. CKN č.141/4 (ostatná plocha) vo výmere 17 m2, ktorá bola vytvorená geometrickým plánom z parc. č. 141/3 (ostatná plocha) vo výmere 238 m2, vedenej Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271, sa stáva účastník v 1. rade, menovite Obec Sap, v celosti, t. j. veľkosť jej spoluvlastníckeho podielu bude činiť 1/1 v pomere k celku.
c) Výlučným vlastníkom pozemku - parc. CKN č. 141/3 (ostatná plocha) vo výmere 221 m2, ktorá bola vytvorená geometrickým plánom z parc. č. 141/3 (ostatná plocha) vo výmere 238 m2, vedenej Okresným úradom Dunajská Streda, katastrálny odbor, v obci Sap, v katastrálnom území Sap, na LV č. 271, sa stáva účastník v 2. rade, menovite Štefan Bartalos, v celosti, t. j. veľkosť jeho spoluvlastníckeho podielu bude činiť 1/1 v pomere k celku.
d) Účastník v 2. rade titulom vyrovnania spoluvlastníckeho podielu účastníka v 1. rade sa zaväzuje vyplatiť mu finančný obnos vo výške 320 EUR.


Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


Uznesenie č. 179/2021/19-08

Obecné zastupiteľstvo obce Sap 

a) schvaľuje Rozpočtové opatrenie č. 2 úpravy rozpočtu Obce Sap na rok 2021:

Schválený		Návrh na	Rozpočet na	Poznámky
rozpočet na		úpravu		rok 2021 po
rok 2021		rozpočtu	úprave
							2021

Bežné príjmy 			188 018 EUR		18 700 EUR	214 118 EUR	
Kapitálové príjmy 		14 250 EUR		90 000 EUR	107 802 EUR	
Príjmové finančné operácie 	25 400 EUR		0 EUR		25 400 EUR	
Príjmy celkom: 		227 668 EUR	 	108 700 EUR	347 320 EUR	

Bežné výdavky 		187 150 EUR	 	9 010 EUR	204 760 EUR	
Kapitálové výdavky 		14 998 EUR	 	85 700 EUR	102 000 EUR	
Výdavkové finančné operácie 	24 668 EUR		0 EUR		24 668 EUR	
Výdavky celkom: 		226 806 EUR		94 710 EUR	331 428 EUR	
Rozdiel medzi
P a V: 				862 EUR				15 892 EUR	

b) ukladá Obecnému úradu v Sape zabezpečiť úpravu rozpočtu obce na rok 2021 podľa jednotlivých položiek.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. Franišek Miklós, starosta obce:	...............................................


Uznesenie č. 180/2021/19-09 

Obecné zastupiteľstvo obce Sap schvaľuje Program hospodárskeho a sociálneho rozvoja na roky 2021 – 2027.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


Uznesenie č. 181/2021/19-10 

Obecné zastupiteľstvo obce Sap
a) schvaľuje plán kontrolnej činnosti hlavnej kontrolórky Obce Sap na II. polrok 2021,
b) poveruje hlavnú kontrolórku výkonom kontroly podľa plánu kontrolnej činnosti.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


Uznesenie č. 182/2021/19-11 

Obecné zastupiteľstvo obce Sap berie na vedomie referát starostu obce o ukončených, schválených a prebiehajúcich projektoch a investíciách.

Priebeh hlasovania:
Za: 4 poslanci
Proti: 0 poslancov
Zdržal sa: 0 poslancov
Uznesenie bolo schválené.


Dňa: 02.09.2021 Ing. František Miklós, starosta obce:	...............................................


image1.emf
podané Inštitút Požadovaná suma Definitívna dotácia Poznámka

áno

DPO SR 3000 3000Dotácia pre DHZ Sap

áno

TTSK 3100 1100Prezentácia tradičných ľudových remesiel pre detí a mládež - VI. rybárske dni

áno

TTSK 925 500Dôchodcovia

áno

TTSK Fond na rozvoj Trnavského kraja  109700 Podpora rozvoja verejnoprospešných služieb v mikroregióne Medzičiližia

áno

BGA 0Szapi kultúrház felújítása és infrastrukturális fejlesztése, 5 000 000.- Ft

áno

BGA 0Csemadok Alapszervezet Szap székhelyének infrastrukturális fejlesztése és eszközbeszerzése 5 000 000.- Ft

áno

BGA 0Szapi sportegyesület infrastrukturális eszközbeszerzése, 5 000 000.- Ft

áno

BGA Szapi sportegyesület, Csilizköz Kupa 2021, 1 000 000.- Ft

áno

BGA Csemadok Alapszervezet Szap, Családi nap 2021, 1 000 000.- Ft

áno

UPSVaR cca. 2000VPP

áno

UPSVaR cca. 60000Mzdy zamestnancov Obecného podniku

áno

MAS 0TTSK - Regionalný projekt

áno

Environmentálny fond 210 526,32 0Rekonštrukcia odvodňovacích kanálov

áno

Implementačná agentúra 88920 10260opatrovatelky na 26 mesiacov, od 1.2.2019, ceľkovo 88920.- eur

áno

Environmentálny fond 36000 0Rekonštrukcia budovy - denný stacionár, vykurovanie

áno

Environmentálny fond 86000 0Zvýšenie energetickej účinnosti verejnej budovy futbalového klubu

áno

POD 2021 5000 5000POD 2021, Ružová záhrada pri kaplnke

áno

POP 2021 5000 5000Výstavba náučných informačných bodov 

áno

Ministerstvo ŽP 200000 0Výstavba centrálneho námestia

áno

Kisebbségi kultúrális alap 4860 1000Prezentácia tradičných ľudových remesiel pre detí a mládež - VI. rybárske dni

áno

Kisebbségi kultúrális alap 5000 1500Hosťovanie Tanečného divadla Ifjú Szivek v obci Sap s folklórnym predstavením

áno

Fond na podporu umenia  8000 5500Obnova interiérového vybavenia obecnej knižnice

áno

EKOPOLIS 4952 2500Nagypark parkosítás

áno

Nadácia SPP 2720 0Máme starosť o našich senioroch

áno

MPSVaR 50000 50000Výstavba detského ihriska

áno

Nadácia SPP 5000 0Nákup športovo-technického vybavenia pre deti a mládež špoprtového klubu OFC SAP 1986

áno

Nadačný fond Slovenských elektrární 8000 0Odpočívadlo pre cyklistov

áno

Fond na podporu športu 1700 1700Výzva č. 2021/002 – Amatérske športové kluby a organizácie, Žiadosť o poskytnutie príspevku - COVID - šport

áno

BigMat 0Budovateľ športu - dresy Hummel

áno

Nadačný fond Baumit 1200 0Výstavba náučných informačných bodov v obci Sap

áno

Environmentálny fond 600,81Príspevok podľa § 7 ods. 1 písm. c) zákona č. 329/2018 Z. z. o poplatkoch za uloženie odpadov

áno

Nadácia SPP 3000 0Vytváranie náučných informačných bodov v obci Sap

SUMÁR: 149660,81

ŽoNFP 2021


